KC ปิดตลาดพุ่ง 8.11% วอลุ่มทะลุ 400 ลบ.
KC ปิดตลาดพุ่ง 8.11% วอลุ่มทะลุ 400 ลบ. หลังมีข่าวเตรียมจับมือกับ RCI เพื่อเป็นพันธมิตรทางธุรกิจ
27 ต.ค. 2558

ผู้สื่อข่าวรายงานว่า ราคาหุ้นบริษัท เค.ซี. พร็อพเพอร์ตี้ จำกัด (มหาชน) หรือ KC อยู่ที่ 3.20 บวก 0.24 บาท หรือ 8.11% สูงสุดที่ 3.36 บาท ต่ำสุดที่ 2.96 บาท มูลค่าซื้อขายที่ 445.73 ล้านบาท 
ขณะที่บริษัท โรแยล ซีรามิค อุตสาหกรรม จำกัด (มหาชน) หรือ RCI ปิดตลาดวันนี้ราคาอยู่ที่ 5.45 บาท บวก 0.05 บาท หรือ 0.93% สูงสุดที่ 5.75 บาท ต่ำสุดที่ 5.40 บาท มูลค่าซื้อขายที่ 45.94 ล้านบาท ขณะที่ดัชนีตลาดหุ้นไทยโดยรวมลบ 0.01%
โดยคาดว่าปัจจัยที่ส่งผลให้ราคาหุ้นปรับตัวขึ้นมาจากการที่RCI และ KC เตรียมจัดงานแถลงข่าวพิธีลงนามบันทึกความเข้าใจ (MOU) ความร่วมมือเป็นพันธมิตรทางธุรกิจในวันที่ 29 ต.ค.นี้ ซึ่งคาดว่าอาจจะมีโครงการทำธุรกิจร่วมกันในอนาคต